CELEX: 32021D1009
Language: sl
Date: 2021-06-18 00:00:00
Title: Sklep Sveta (SZVP) 2021/1009 z dne 18. junija 2021 o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)

22.6.2021   
               
               
                  SL
               
               
                  Uradni list Evropske unije
               
               
                  L 222/18
               
            
         SKLEP SVETA (SZVP) 2021/1009
         z dne 18. junija 2021
         o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 22. maja 2013 sprejel Sklep 2013/233/SZVP (1), s katerim je ustanovil misijo Evropske unije za pomoč pri integriranem upravljanju libijskih meja (EUBAM Libya).
                  
               
                     (2)
                  
                  
                     Na berlinski konferenci o Libiji, ki je potekala 19. januarja 2020, je bil sprejet seznam sklepov in določen okvir za njihovo izvajanje v okviru berlinskega procesa, da bi podprli načrt v treh točkah, ki ga je posebni predstavnik generalnega sekretarja Združenih narodov (ZN) Ghassan Salamé predstavil Varnostnemu svetu ZN z edinim ciljem pomagati ZN pri oblikovanju enotne podpore mednarodne skupnosti za mirno rešitev libijske krize.
                  
               
                     (3)
                  
                  
                     Varnostni svet ZN je 12. februarja 2020 v resoluciji Varnostnega sveta ZN (RVSZN) 2510 (2020) pozdravil berlinsko konferenco o Libiji in potrdil njene zaključke ter poudaril, da so ti pomemben element celovite rešitve za razmere v Libiji.
                  
               
                     (4)
                  
                  
                     Svet je 29. junija 2020 v okoliščinah, nastalih zaradi pandemije COVID-19, sprejel Sklep (SZVP) 2020/903 (2), s katerim je bil mandat misije EUBAM Libya podaljšan do 30. junija 2021.
                  
               
                     (5)
                  
                  
                     V okviru strateškega pregleda EUBAM Libya se je Politični in varnostni odbor (PVO) 2. marca 2021 dogovoril, da bi bilo treba misijo podaljšati za dve leti, tj. do 30. junija 2023. Poleg tega se je PVO 30. marca 2021 dogovoril, da se v mandat misije vključi drugi strateški cilj v podporo prizadevanjem za mir v Libiji pod vodstvom ZN v okviru berlinskega procesa, in sicer v okviru njenih ključnih področij delovanja (upravljanje meja, kazenski pregon in kazensko pravosodje), medtem ko bi bilo treba o morebitni prihodnji podpori v okviru misije odločati pozneje, in sicer na podlagi namenske strateške analize, ki jo predloži Evropska služba za zunanje delovanje, če bodo ZN ali libijske oblasti za to uradno zaprosili.
                  
               
                     (6)
                  
                  
                     Varnostni svet ZN je 16. aprila 2021 v RVSZN 2571(2021) vse strani pozval, naj v celoti izvajajo sporazum o premirju z dne 23. oktobra 2020, države članice ZN pa pozval, naj spoštujejo in podpirajo dosledno izvajanje tega sporazuma, tudi z umikom vseh tujih sil in plačancev iz Libije brez nadaljnjega odlašanja. Poleg tega je libijsko vlado pozval, naj izboljša izvajanje embarga na orožje, tudi na vseh vstopnih točkah, takoj ko izvaja nadzor, in vse države članice ZN, naj pri teh prizadevanjih sodelujejo.
                  
               
                     (7)
                  
                  
                     Sklep 2013/233/SZVP bi bilo zato treba ustrezno spremeniti.
                  
               
                     (8)
                  
                  
                     EUBAM Libya se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
                  
               SPREJEL NASLEDNJI SKLEP:
         
            Člen 1
            Sklep 2013/233/SZVP se spremeni:
            
                        (1)
                     
                     
                        člen 2 se nadomesti z naslednjim:
                        
                           „Člen 2
                           Cilji
                           
                              1.   EUBAM Libya sodeluje z libijskimi oblastmi pri izgradnji državnih varnostnih struktur v Libiji, zlasti na področju upravljanja meja, kazenskega pregona in kazenskega pravosodja, da bi prispevali k prizadevanjem za razbitje organiziranih kriminalnih mrež, ki se ukvarjajo predvsem s tihotapljenjem migrantov, trgovino z ljudmi in terorizmom v Libiji in osrednjem Sredozemlju.
                           
                           
                              2.   EUBAM Libya podpira mirovna prizadevanja Združenih narodov v Libiji na področju upravljanja meja, kazenskega pregona in kazenskega pravosodja.“;
                           
                        
                     
                  
                        (2)
                     
                     
                        člen 3 se spremeni:
                        
                                    (a)
                                 
                                 
                                    v odstavku 1, se uvodni stavek nadomesti z naslednjim:
                                    „Za doseganje cilja iz člena 2(1) misija EUBAM Libya:“;
                                 
                              
                                    (b)
                                 
                                 
                                    vstavi se naslednji odstavek:
                                    
                                       „1a.   Svet na podlagi namenske strateške analize, ki jo predloži Evropska služba za zunanje delovanje, odloči, ali bo misija EUBAM Libya podprla uresničevanje cilja iz člena 2(2), če Združeni narodi ali libijske oblasti za to uradno zaprosijo.“;
                                    
                                 
                              
                  
                        (3)
                     
                     
                        v členu 13(1) se doda naslednji pododstavek:
                        „Referenčni finančni znesek za kritje odhodkov EUBAM Libya od 1. julija 2021 do 30. junija 2023 znaša 84 850 000 EUR.“;
                     
                  
                        (4)
                     
                     
                        v členu 16 se drugi odstavek nadomesti z naslednjim:
                        „Uporablja se do 30. junija 2023.“.
                     
                  
         
            Člen 2
            Ta sklep začne veljati na dan sprejetja.
            Uporablja se od 1. julija 2021.
         
         
            V Bruslju, 18. junija 2021
            
               
                  Za Svet
               
               
                  predsednik
               
               J. LEÃO
            
         
         
            (1)  Sklep Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (UL L 138, 24.5.2013, str. 15).
         
            (2)  Sklep Sveta (SZVP) 2020/903 z dne 29. junija 2020 o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 207, 30.6.2020, str. 32).